# Monikanavarahoituksen purkamista valmistelevan parlamentaarisen työryhmän 2. kokouksen pöytäkirja

Aika: maanantai 27.9.2021 klo 10—12

Paikka: Teams-kokous

Osallistujat:

 *Puheenjohtaja*

Aino-Kaisa Pekonen, Vasemmistoliiton eduskuntaryhmä

*Varapuheenjohtaja*

Aki Linden, Sosialidemokraattinen eduskuntaryhmä

*Jäsenet*

varajäsen kansanedustaja Kim Berg, Sosialidemokraattinen eduskuntaryhmä

jäsen kansanedustaja Ville Vähämäki, Perussuomalaisten eduskuntaryhmä

varajäsen kansanedustaja Riikka Slunga-Poutsalo, Perussuomalaisten eduskuntaryhmä

jäsen kansanedustaja Sari Sarkomaa, Kokoomuksen eduskuntaryhmä, klo 10.03 alkaen

jäsen kansanedustaja Paula Risikko, Kokoomuksen eduskuntaryhmä

jäsen kansanedustaja Veronica Rehn-Kivi, Ruotsalainen eduskuntaryhmä

 varajäsen kansanedustaja Päivi Räsänen, Kristillisdemokraattinen eduskuntaryhmä

*Asiantuntijajäsenet*

Kirsi Varhila, sosiaali- ja terveysministeriö

Heli Backman, sosiaali- ja terveysministeriö

*Pysyvät asiantuntijat*

Liisa Siika-aho, sosiaali- ja terveysministeriö, klo 10.50 saakka

Minna Liuttu, sosiaali- ja terveysministeriö

Anu Kangasjärvi, sosiaali- ja terveysministeriö

Lauri Pelkonen, sosiaali- ja terveysministeriö

*Sihteerit*

Merituuli Mähkä, sosiaali- ja terveysministeriö

Seija Sukula, sosiaali- ja terveysministeriö

Emmi Vettenranta, sosiaali- ja terveysministeriö

Kaisu Harju-Kolkka, sosiaali- ja terveysministeriö

1. Kokouksen avaus

Puheenjohtaja avasi kokous klo 10.04. Todettiin läsnäolijat.

1. Edellisen kokouksen pöytäkirjan hyväksyminen

Edellisen kokouksen pöytäkirja lähetetty kokouskutsun liitteenä (Liite 1.). Todettiin, että pöytäkirjaan kirjataan käsitellyt asiat ja mahdolliset päätökset. Ei pidetä keskustelupöytäkirjaa. Hyväksyttiin edellisen kokouksen pöytäkirja.

1. Suomenkielisen lausuntopalautteen yhteenveto

Liisa Siika-aho esitteli suomenkielisen lausuntopalautteen yhteenvedon (Liite 2.). Lausunnot löytyvät kokonaisuudessaan lausuntopalvelu.fi-sivustolta. Linkki lausuntopalveluun löytyy liitteen 2. viimeiseltä dialta. Lausunnoissa korostuivat erityisesti aikataulun kireys, yhdenvertaisuuteen liittyvät kysymykset ja rahoituskysymykset. Tarkempaa keskustelua käydään kunkin kokonaisuuden kohdalla vielä erikseen. Käytiin keskustelua lausunnoista ja niistä saadun palautteen huomioimisesta. Todettiin, että perustuslakiarvioita voidaan mahdollisesti pyytää siinä vaiheessa, kun parlamentaarinen työryhmä on tehnyt linjauksia.

1. Rahoituskanavat

Minna Liuttu esitteli sairausvakuutuksen ja hyvinvointialueiden rahoituskanavia (Liite 3.). Lisäksi liitteessä 3. on esitelty yksityisen sairaanhoidon hoito- ja tutkimuskorvausten suunniteltujen säästöjen määrää ja tilastotietoa korvauksista vuosilta 2007—2020. Käytiin keskustelua rahoitusjärjestelmän kokonaisuudesta ja yksityiseltä sektorilta julkiselle puolelle siirtyvien asiakkaiden määrän arvioinnista, mikäli korvaukset lakkautettaisiin. Keskusteltiin nykyjärjestelmän yhdenvertaisuuskysymyksistä.

1. Yksityisen sairaanhoidon hoito- ja tutkimuskorvaukset

Minna Liuttu esitteli yksityisen sairaanhoidon hoito- ja tutkimuskorvausten valmisteluryhmän virkamiesselvitystä (Liite 4.) erityisesti arvioitujen vaikutusten ja asiakassiirtymien kannalta. Keskusteltiin alustavasti aihekokonaisuudesta. Keskusteltiin erityisesti asiakassiirtymien arvioinnista ja rahoituksen riittävyydestä. Puheenjohtaja totesi, että tavoitteena on turvata paremmat palvelut ja niiden saatavuus. Puheenjohtaja totesi, että hoito- ja tutkimuskorvaukset on käyty läpi ja työryhmä on aloittanut keskustelun aihekokonaisuudesta. Keskustelua tullaan jatkamaan työryhmän myöhemmissä kokouksissa.

1. Muut asiat
	1. Viestintä: Päätettiin, että ei julkaista tiedotteita kokousten jälkeen. Pöytäkirjat ovat julkisia.
	2. Sidosryhmien toimittama materiaali: Perustetaan Tiimeri-työtila näille materiaaleille ja lähetetään jäsenille linkki Tiimeriin.
2. Kokouksen päättäminen

Puheenjohtaja päätti kokouksen klo 12.04. Seuraava kokous pidetään 4.10. klo 13—15.